
Text rozhodnutia
Súd: Krajský súd Bratislava Spisová značka: 1S/27/2017 Identifikačné číslo súdneho spisu: 1017200188 Dátum vydania rozhodnutia: 10. 08. 2017 Meno a priezvisko sudcu, VSÚ: JUDr. Zuzana Mališová ECLI: ECLI:SK:KSBA:2017:1017200188.1 Uznesenie Krajský súd v Bratislave v právnej veci žalobcu: AGRINIA s.r.o., so sídlom Jána Hajdóczyho 811/12, Trnava, IČO: 47 251 891, právne zastúpený: HALADA advokátska kancelária s.r.o., so sídlom Kapitulská 21, Trnava, IČO: 36 669 661 proti žalovanému: Ministerstvo pôdohospodárstva a rozvoja vidieka Slovenskej republiky, Dobrovičova 12, Bratislava, v konaní o preskúmanie zákonnosti rozhodnutia žalovaného č. spisu 3971/2016-640, č. záznamu 31893/2016 zo dňa 21.12.2016, takto r o z h o d o l : Krajský súd v Bratislave konanie z a s t a v u j e . Žiaden z účastníkov n e m á právo na náhradu trov konania. o d ô v o d n e n i e : Mgr. Lenka Horváthová 1. Žalobou doručenou Krajskému súdu v Bratislave dňa 08.02.2017 sa žalobca domáhal preskúmania zákonnosti rozhodnutia žalovaného č. spisu 3971/2016-640, č. záznamu 31893/2016 zo dňa 21.12.2016, ktorým potvrdil prvostupňové rozhodnutie Pôdohospodárskej platobnej agentúry č. 500/1679/21188/2015 zo dňa 25.10.2016 o schválení poskytnutia podpory formou úhrady finančnej disciplíny v sume 50,56 eura a o neschválení poskytnutia podpory formou platby pre mladých poľnohospodárov a odvolanie žalobcu zamietol. 2. Podaním doručeným krajskému súdu dňa 24.07.2017 zobral žalobca svoju žalobu v celom rozsahu späť bez uvedenia dôvodov. Zároveň žiadal vrátiť pomernú časť zaplateného súdneho poplatku. 3. Podľa § 63 Správneho súdneho poriadku (ďalej len SSP), žalobca môže do vydania rozhodnutia správneho súdu vziať žalobu späť, a to sčasti alebo celkom. Ak je žaloba vzatá späť celkom, správny súd konanie zastaví. Ak je žaloba vzatá späť sčasti, správny súd konanie v tejto časti zastaví. O čiastočnom späťvzatí žaloby rozhodne správny súd v rozhodnutí vo veci samej. 4. Podľa § 99 písm. a) SSP správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 5. Krajský súd v Bratislave konanie zastavil, pretože žalobca zobral žalobu späť v celom rozsahu. 6. Žalobca žiadal vrátiť pomernú časť zaplateného súdneho poplatku. V súvislosti s tým, súd uvádza, že v predmetnej veci doposiaľ súdny poplatok nebol uhradený a preto súd o vrátení súdneho poplatku nemohol rozhodovať. 7. Podľa § 170 písm. b) SSP, žiaden z účastníkov nemá právo na náhradu trov konania, ak konanie bolo zastavené. 8. Nakoľko konanie bolo z titulu späťvzatia zastavené, súd rozhodol podľa § 170 písm. b) SSP o trovách konania tak, že žiaden z účastníkov nemá právo na náhradu trov konania. 9. Toto rozhodnutie senát Krajského súdu v Bratislave prijal pomerom hlasov 3 : 0 (§ 3 ods. 9 zákona č. 757/2004 Z. z. v znení zákona č. 33/2011). Poučenie: Proti tomuto uzneseniu po nadobudnutí jeho právoplatnosti možno podať kasačnú sťažnosť prostredníctvom Krajského súdu v Bratislave (§ 438 SSP v spojení s § 444 SSP). Kasačná sťažnosť musí byť podaná v lehote jedného mesiaca od doručenia rozhodnutia krajského súdu oprávnenému subjektu, ak tento zákon neustanovuje inak. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 443 SSP). Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak má sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa; ide o konania o správnej žalobe podľa § 6 ods. 2 písm. c) a d); je žalovaným Centrum právnej pomoci (§ 449 ods. 1 a 2 SSP). V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 SSP sa podáva a návrh výroku rozhodnutia (sťažnostný návrh).

